**160 metra bendo** aŭ simple 160 metroj rilatas al la grupo de radiofrekvencoj inter 1800 kaj 2000 kHz, kio estas la plej malsupra radiofrekvencoj asignitaj por uzo de radioamatoroj en la plej multo de la landoj. Pli maljunaj radioamatoroj ofte nomas ĝin la Pinta bendo (angle*Top band*) foje ankaŭ nomata la angle*Gentleman's Band* kontraste al la 40 kaj 20 metraj bendoj. Ĝenerale ĝi estas nokta bendo kun plej bona propagiĝo dum noktaj horoj.

Historio
--------

La 160 metra bendo estas la plej malnova bendo uzita de radioamatoroj kaj estis tre populara en la plej fruaj tagoj da amatora radio, kiam preskaŭ ĉiuj komunikoj estis faritaj je relative mallongaj distancoj. La bendo estis asignita de la Internacia Radiotelegrafa Konferenco en Vaŝingtono, la 4-an de oktobro 1927. Tiam la asigno estis 1715-2000 kHz sed ĝi estis reduktita al 1800–2000 kHz dum la Internacia Radio-Konferenco de Atlantic city.

Uzado
-----

Dum la tago ĝi nur ebligas lokajn kontaktojn krome kun multe da bruo. Dum la nokto malfermiĝas la propagiĝo kaj eblas fari kontaktojn kun naciaj, regionaj kaj internaciaj amatoraj radioestacioj.

Antenoj
-------

Efika 160 metra operado povas esti malfacila ĉar malfacilas starigi plenondajn antenojn por multaj radioamatoroj kun limigita spaco. Klopodoj malgrandigi antenojn tre ofte rezultas en efikperdoj, tamen multaj radioamatoroj sukcese komunikas je tre longaj distancoj per relative malgrandaj antenoj, ĝi estas eksperimenta kampo por eltrovemo en antendezajno kaj teknikoj por funkciigado de malgrandaj kaj pli efikaj antenoj. Dupolusa anteno por tiu bendo povus esti 80 metrojn longa tial oni kutime muntas L-antenojn, vertikalajn antenojn por pli efike uzi spacon.

Propagado
---------

Dum la tago la absorbo de la D-tavolo preskaŭ faras la bendon neuzebla kvankam eblas fari kelkajn lokajn kontaktojn. Sed kiam noktiĝas la tavoloj D kaj E malaperas kaj danke al la F-tavolo la bendo rehavas grandan aktivecon, tiam eblas fari naciajn kaj internaciajn kontaktojn. La bruo povas esti problemo ĉefe en somero kaj iom pli milda en vintro, la elektraj ŝtormoj estas percepteblaj en tiu bendo.

ILERA frekvencoj
----------------

Estas neniu klarigo aŭ sugesto de ILERA por kontaktoj inter esperantistaj radioamatoroj en tiu bendo kvankam eblas uzi ĝin dum la ILERA konkurso.

Bendlarĝo
---------

Bendlarĝo laŭ la IARU regionoj 

### IARU Regiono 1

Europo, Afriko kaj Norda Azio.  

de 1,810 ĝis 2,000 KHz

### IARU Regiono 2

Ameriko   

de 1,800 ĝis 2,000 KHz

### IARU Regiono 3

Azio kaj Pacifiko.   

de 1,800 ĝis 2,000 KHz

Referencoj
----------

1. ↑  Ĝeneralaj trajtoj de elektromagnetaj ondoj kaj radiopropagadoPDF (443 KB) elŝutebla ĉe STEB
2. ↑  Internacia Radiotelegrafa KonferencoPDF (7,6 MB) Protokolo de la konferenco en Vaŝingtono (el Retarkivo 20140308)
3. ↑  Internacia Radiotelegrafa KonferencoPDF (6,2 MB) Protokolo de la konferenco de Atlantic city 1947 (el Retarkivo 20120710)
4. ↑   IARU regionoj. Arkivita el la originalo je 2013-12-30. Alirita 2019-05-19.
5. ↑   Radioamatoraj HF bendoj (angle). Alirita 2019-05-18.

Vidu ankaŭ
----------

* Jonosfero
* Atenuado en la spaco

Eksteraj ligiloj
----------------

* Internacia Amatora Radia Unio (IARU)

|  Radioamatoraj bendoj |
| --- |
| Rango | Bendo | ITU Regiono 1 | ITU Regiono 2 | ITU Regiono 3 |
| LF | **2200 m** | 135.7 kHz – 137.8 kHz |
| MF | **630 m** | 472 kHz – 479 kHz |
| **160 m** | 1.810 MHz – 1.850 MHz | 1.800 MHz – 2.000 MHz |
| HF | **80 / 75 m** | 3.500 MHz – 3.800 MHz | 3.500 MHz – 4.000 MHz | 3.500 MHz – 3.900 MHz |
| **60 m** | 5.3515 MHz – 5.3665 MHz |
| **40 m** | 7.000 MHz – 7.200 MHz | 7.000 MHz – 7.300 MHz | 7.000 MHz – 7.200 MHz |
| **30 m**[**w**] | 10.100 MHz – 10.150 MHz |
| **20 m** | 14.000 MHz – 14.350 MHz |
| **17 m**[**w**] | 18.068 MHz – 18.168 MHz |
| **15 m** | 21.000 MHz – 21.450 MHz |
| **12 m**[**w**] | 24.890 MHz – 24.990 MHz |
| **10 m** | 28.000 MHz – 29.700 MHz |
| VHF | **6 m** | *50.000 MHz – 52.000 MHz* | 50.000 MHz – 54.000 MHz |
| ***4 m*** | *70.000 MHz – 70.500 MHz* | N/A |
| **2 m** | 144.000 MHz – 146.000 MHz | 144.000 MHz – 148.000 MHz |
| **1.25 m** | N/A | 220.000 MHz – 225.000 MHz | N/A |
| UHF | **70 cm** | 430.000 MHz – 440.000 MHz | 430.000 MHz – 440.000 MHz(420.000 MHz – 450.000 MHz) |
| **33 cm** | N/A | 902.000 MHz – 928.000 MHz | N/A |
| **23 cm** | 1.240 GHz – 1.300 GHz |
| **13 cm** | 2.300 GHz – 2.450 GHz |
| SHF | **9 cm** | 3.400 GHz – 3.475 GHz | 3.300 GHz – 3.500 GHz |
| **5 cm** | 5.650 GHz – 5.850 GHz | 5.650 GHz – 5.925 GHz | 5.650 GHz – 5.850 GHz |
| **3 cm** | 10.000 GHz – 10.500 GHz |
| **1.2 cm** | 24.000 GHz – 24.250 GHz |
| EHF | **6 mm** | 47.000 GHz – 47.200 GHz |
| **4 mm** | *75.500 GHz*– 81.500 GHz | 76.000 GHz – 81.500 GHz |
| **2.5 mm** | 122.250 GHz – 123.000 GHz |
| **2 mm** | 134.000 GHz – 141.000 GHz |
| **1 mm** | 241.000 GHz – 250.000 GHz |
| [**w**] HF bendoj asignita al radioamatoroj en 1979 dum la Monda Administra Radia Konferenco (angle*World Administrative Radio Conference*). Ili kutime estas nomitaj "WARC bendoj". |